Go ‘bitša leina la Jehofa’ go bolela’ng?
Go tseba leina la gagwe
Go hlompha leina la gagwe
Go ithekga ka yena le go mo tshepa BAFILISITA ba ile ba tla gape go tlo lwa le Baisiraele. Mo nakong ye, bomogolwago Dafida ba bararo ba be ba le madireng a Saulo. Ka gona ka letšatši le lengwe Jese o ile a re go Dafida: ‘Tšea mabele a le dinkgwa tše o di išetše bana beno. O bone kamoo ba phelago ka gona.
Yo mongwe wa madira ao a re: ‘Saulo o tla mo nea mahumo a mantši. O tla mo nea le morwedi wa gagwe gore e be mosadi wa gagwe.’
Goliata a re: ‘Wena leka feela o tle go nna, ke tla nea dinonyana le diphoofolo setopo sa gago gore di se je.’ Lega go le bjalo Dafida a re: ‘Wena o tla go nna ka tšhoša le marumo a mabedi, eupša nna ke tla go wena ka leina la Jehofa. Lehono Jehofa o tla go gafela diatleng tša ka gomme ke tla go bolaya.’
Dafida o ile a re’ng ge Saulo a be a mmotša gore a ka se kgone go lwa le Goliata ka gobane Dafida e sa le mošemanyana?
Ge Dafida a be a araba Goliata, o ile a bontšha bjang gore o be a botile Jehofa?
Mantšu a Dafida a bontšha bjang gore o be a na le tumelo ya gore Modimo o tla mo thuša? (1 Sam. 17:45-47; 2 Dikor. 20:15)